Liber la vacanță! Tătaru: "Ne gândim să deschidem terasele de la 1 iunie şi plajele de la 15 iunie".
Ministrul Sănătaţii a anunţat că suntem in faza descrescătoare. Nelu Tătaru spune că ne putem gândi şi la vacanţe. Nu se renunţă la distanţarea socială şi nici la măşti. Ministrul a vorbit despre deschiderea teraselor şi a plajelor.
Ministrul Sănătăţii a declarat că de aproximativ o săptămână cazurile de COVID-19 încep să fie mai puţine.El a atras, totuşi, atenţia ca avem încă persoane în terapie intensivă si se mai înregistrează şi decese. Dar dacă acestea vor fi gestionate cum trebuie, va urma şi sfârşitul pandemiei.Ministrul a vorbit chiar şi de vacanţe"Ne putem gândi la vacanţă, dar noi trebuie să relaxăm etapizat. Dacă ne gândim, în condiţiile în care această etapă va merge bine, să deschidem terasele de la 1 iunie şi să deschidem plajele de la 15 iunie, când normal atunci începe şi sezonul estival, spunem că am trecut cu bine de acest lucru şi ne putem gândi şi la o vacanţă", spune Nelu Tătaru, ministrul sănătății."Restul, tot ce înseamnă vacanţe exterioare, ne gândim doar în contextul în care fiecare din ţările partenere sau din Uniunea Europeană îşi vor deschide în consonanţă cu noi, dar şi cu evoluţia din fiecare ţară în parte a pandemiei", a mai declarat Nelu Tătaru.Ministrul a subliniat ca toate relaxarile trebuie sa vină treptat şi nu se poate pune problema să renunţăm la măşti şi distanţare socială.